5.5 करोड़ बिल निगम ने नहीं भरा स्ट्रीट लाइट्स का कनेक्शन कटा
नगरनिगम को बिल जमा करवाने के लिए दिया समय पूरा होने पर अब पावरकॉम ने नगर निगम की स्ट्रीट लाइट का कनेक्शन काट दिया है। पॉवरकॉम पर निगम का 17 करोड़ बिल बकाया है। इसमें से केवल स्ट्रीट लाइट का ही 5.5 करोड़ बकाया है। इसके अलावा 49 ट्यूबवैलों का 11.70 करोड़ बिल पेंडिंग है। पावरकॉम अधिकारियों ने नगर निगम सहित 10 सरकारी विभागों को नोटिस जारी कर बकाया जल्द जमा करवाने के लिए कहा था। पावरकॉम अधिकारियों का कहना है कि जब तक उन्हें बकाए का 25 फीसदी नहीं मिलता स्ट्रीट लाइट्स को रि-कनेक्ट नहीं किया जाएगा। इसकी पुष्टि पावरकॉम एक्सईएन जसविन्द्र पाल ने की है। उन्होंने कहा निगम सहित कुल 10 विभागों का 1.15 अरब रुपए है। राज्य के सरकारी विभागों के अलावा नरोट जैमल सिंह स्थित बीएसएफ पर लगभग 21 लाख बकाया है। एसडीओ अश्वनी कुमार का कहना है कि एक सप्ताह तक का समय दिया है। कंपनी ने बिल जमा करवाया तो एसटीपी का कनेक्शन भी काटा जाएगा।
बिल जमा करवाने पर पावरकॉम अधिकारियों ने आर्या कॉलेज, ईसा नगर, देवनगरी, प्रताप नगर, लमीनी, उपरली लमीनी, सिंहपुरा, काजीपुरा, खत्री सभा रोड, मोहल्ला बाबेआं, ब्राह्मण सभा रोड, ओल्ड शाहपुर रोड, प्रताप नगर सहित अन्य कई इलाकों की स्ट्रीट लाइट के कुल 250 प्वाइंट्स का कनेक्शन काटा है। हालांकि निगम ने इसे शुरू करवाने को कोई प्रयास नहीं किए हैं। लोगों को रात को आने-जाने वाले में परेशानी का सामना करना पड़ रहा है।
कनेक्शन काटे जाने के बाद आर्या कालेज रोड पर बंद पड़ी स्ट्रीट लाइट्स।
पावरकॉम ने बिजली बिल नहीं भरने पर पाक सीमा से लगते उज्ज दरिया के पार दो जल सप्लाइयों के कनेक्शन काट दिए हैं। इससे दरिया पार के 14 गांवों की 12 हजार की आबादी को पानी लेने के लिए पिछले दो दिन से इधर-उधर भागना पड़ रहा है।
खोजक्की चक्क के सरपंच रमेश पाल, पूर्व पंच ज्योति, बलौतर के शेर सिंह, महिंद्र पाल ने बताया कि 2013 से खोजक्की चक्क और बलौतर वाटर सप्लाई का बिल जमा नहीं करने की वजह से दो दिन पहले पावरकॉम ने बिजली कनेक्शन काट दिया है। इससे खोजक्की चक्क की 1800, ढींडा की 1 हजार, गोला की 1 हजार, कोटली जवाहर की 1200 और प्लाह, सरोटा, कोट पटिट्यां गांव की 12 हजार आबादी को पानी के लिए भटकना पड़ रहा है। सरपंच रमेश ने बताया कि लोगों ने अपने वाटर सप्लाई के बिल पब्लिक हेल्थ डिपार्टमेंट को जमा करवा दिए हैं, लेकिन पावरकॉम के जेई ने पब्लिक हेल्थ से बिल का भुगतान नहीं होने पर वीरवार को वाटर वर्कस का कनेक्शन काट दिया। इससे इलाके के गांवों में पानी की समस्या पैदा हो गई है। इससे उन्हें जिन घरों में हैंडपंप लगे हैं, वहां से पानी लाना पड़ रहा है।
बता दें पावरकॉम का जिले के 10 विभागों पर 1.15 अरब बिल का बकाया है। इसमें सबसे अधिक राशि रणजीत सागर बांध के सिंचाई विभाग की करीब 89 करोड़ और बाकी 9 विभागों पर 26 करोड़ से ज्यादा का बकाया है। एक्सईएन जसविन्द्र का कहना है कि विभागों की ओर से बकाया नहीं भरने की सूरत में कनेक्शन काट दिया है।
hin_Deva hin_Deva hin_Deva hin_Deva hin_Deva hin_Deva hin_Deva